Yiwen wass ufiY-d yiwen umYaṛ n taddart nneY eqqim deg yiwet n tiYilt Yef teblaḍt, ṭarf n taddart, iẓiẓin iṭij u nniY as :
- Azul a dda Yidir !
- Azul a mmi ! Ternam aY-d tura azul-agi wissen ansi !
- Ilaq a dda Yidir ! Nekwni s ineggura yagi nebYa nuYal s izsuran !
Iḍsa tt-id dda Yidir, iwexxer ibiri Yef unyir-is, ikmez taqacuct uqerruy-is I deg bedden sin wanẓaden imellalen u erra yi-d :
- aha kan a mmi ! Dacu ar ak inniY tura Yef izsuran ! D tawat I ittnadin fell-asen macci d lazs !
Imiren ur gziY ara dacu I ibYa a yi t-id yenni s tawat d lazs, dYa bernaY as awal :
- atan yeḥma yeṭij ass-a xas akka iteddu ad iquc uqarquc !
- Yeḥma a mmi. A wi yufan akka akw assegwass. Asemmiḍ ur as nezmir ara s yemYaren. Nettemɛuɛud am yizzan ma d-ixamer ugris !
DYa qqimaY ar tama n dda Yidir ugar n tiremt (azal n kuzs n termilin) u nemmeslay Yef aṭas n tlufa : tudart, aYrum, aYilif, temzsi, tewser, tamettant, tayri, tugdi, tarwa, tasuta n wass-a, tilufa n taddart, atg.
U ussan-a, ewweḍ iyi-d yir imesli : immut dda Yidir. D aya I Yef d-mektaY akw d wayen I Yef iyi-d immeslay, d wayen I Yef iyi weṣṣa assen. U aql-i am win ssakwin s waman semḍen, am win iccan ibeqqis s amyeg yerna ur tyuḥtam. Ayen ? Acku ukwiY d yiwet n taluft ur walaY zik imi, am tugett n medden, ur rriY ara lmend-iw Yur-es : Dda Yidir d tezyiwin-s id-illulen deg issegwasen 1915 ar 1940 ires fella-sen ṭaqa n lemṛar d umarti atrar d-yuYen Yef tmurt nneY. D nutni I iɛebban amur ameqwran n ugrireb d uYilif yeddan d tudart. Tella-d Yur-sen macci yiwet macci snat n tlufa u gren irebbi I macci yiwet macci snat n temsal.
Mi mezseyyit
Illul-ed dda Yidir d wid tezyiwin ines deg tallit I deg tudart teqmeḍ, tetteddu di diq d uxessu.
Amehras afransis sufella, tikli n tdamsa illan teṭṭef cwiṭ temdarkal u neY teYli akwya.
Tadimt yerra Uṛumi Yef medden tuYal asen d aleqqac deg urkas, d aṛejjaq di tgarjumt. Imawlan n tmurt kmumsen di ddin n Inselmen akken ad qarɛen Aṛumi. S ubrid-a I Yilen ad agwin I umahras aḥeggi n udlis nneY ar win-is. S wakka Yilen ad ilint tlisa gar asen d Uṛumi maca ur ukwin ara belli s idles awerdan diYen is kkren I win Uṛumi. S udlis ar d-yeqqimen tameddit I win nsen s ufella s wedda. Ur ukwin ara d yiman nsen belli asekcem id skecmen adles n Uɛrab d asbedi tesbedden am tagwest mgal acengu afransis illa issarkay tegnitt.
Maca amehras Yur-es I tella tsarutt. Tiddas d-snulfan imesdurar ad as tturaren, ur tsumant ara, ur teqriḥent ara. Netta ilha deg useknu n medden alami tenfa talwit, qqucent tfarkiwin, tenta tugdi deg ulawen. YuYal Uzwaw am uYarda n lǧama : Laẓ d usemmiḍ. U akw wid d-illulen, idren di tallit-nni, ẓran dacu I d tikli ḥafi, dacu-t laẓ, dacu-t usemmiḍ n tizi, dacu-t ugrireb, dacu issaYay urkaḍ deg ulawen. Imeẓyanen tukar asen tegnitt temẓi, imYaṛen uysen laxart, irgazen d tlawin uYent-tent s ukemmed u gzan dacu I teswa tlelli d ucali war tugdi.
Dda Yidir inna yi Yef anect-a : « werǧin draY am imeẓyanen n wass-a. Seg wass-mi imden fell-i 6 isegwassen d nek d amahil ar idisan n baba akken a nessiweḍ u di tallit-nni macci fell-i kan. TuY-ed akw Yef medden yir tudart. Maca nekwni s wid meẓiyen imiren ahat nuYiten ugar maca ur nuki ara yis.»
Mi lemden
Ass-mi isennan kra isegwassen fell asen, wissen, Yef tugett deg sen, ma yella zemmen 10 neY 15 d asegwass, turag-ed tallit n wakway deg annar asarti. D nutni diYen, imi llan wid seg sen iYran deg iYarbazen (di lakulat) iṛumyen – u nezmer ad d-nenni Yur-sen arezg- id-issembawlen annar-a asarti is issawḍen sYarsen-d azarug I tmurt (ccan wiyaḍ ass-a). Maca send ad d-yawweḍ wassen n 5 di yulyu, ass-en n tirga, ddan yir tikli, ssufrin yir assufri, agrarben yir agrireb.
Bdan amennuY s tsartit fuken-t s ubeckiḍ. Gren as irebbi I wayen illan ar ṭaqa n medden imiren d awezYi : ttrad mgal tamurt tamahrast iten yugaren s waṭas, iten yeǧǧan ar deffir macci s kra.
S tirrugza, s tissas nnuYen, ttewten, ttwaregmen, ttwasusfen, twaṭurṭurin. Aṭas deg sen daYen inYan u id-iǧan igujilen d tuǧal. Lḥasun, yezri Yef iqwerray nsen ayen yezrin Yef umcum !
Llan-d daYen seg sen, u yessefk a t-id nenni, yir sekka. Ufraren-d, imi ttrad issufeY-d ayen ur nelli deg umdan, kra iterrassen izenzen atmaten nsen s sin ibardan amgaraden.
Amezwaru d wid iddan d Fransa u nnuYen ar yidis-is mgal atamten nsen. Zzenzen, uYalen d « tibriqin Iṛumyen » akken isen iqqar dda Yidir.
Wis sin d wid izenzen atmaten nsen s ubrid asartan. NnuYen, mdarkalen u tagara ziYen Yef yisem n Uɛrab d tneslaemt itt-seqqan. Kra seg sen ssawḍen almi nYan deg atmaten nsen d-yudren imiren tameslayt nsen. U ar ass-a n wussan llan seg sen, am Wayt Aḥemd, isberbiken deg izugar nsen, ittqejjimen di tbardiwin nsen am yeYwyal Yef yisem n wid iten irekben iḍ-li d wass-a.
Ma d tugett seg sen llan d irgazen. Wid iqqal Uṛumi neY wid d-iqqimen seg sen segmi ikfa ttrad, kren as daYen I yiwen umahil anecet-ilat : tamurt teYli, tedrem, terka u kra yellan ilaq ad yettuɛawed s wadda.
Mi meqqweṛit
Mi d-ḥellan tamurt, mi d-sYarsen azarug, mi ifra ttrad unagen. Qreqren Irumyen, ssufYen ten yir tufYa u teffeY asen tmurt afus akken. Xas akken ttrad n 63-65 erra yasen-d asirem, maca di tidett d yir asirem acku wid illan Yef tqacuct ukabar IYalen Inemlayen irefden abeckiḍ (qaḥqa) negfent tektiwin nsen, nzant tmelYiYin nsen I ucengu. Aqerruy ukabar issawal akka, wid ifYen s adrar, wid illan ukwessar ssawalen akken nniḍen, Yilen ayen nniḍen, ttnaYen Yef wayen nniḍen. Dacu kan ur siYwzifeY ara awal Yef anect-a acku ur ili ara d iswi n usebtar-iw. Ma d win iran ad igzu, ad iẓer amek ddant temsal di ttrad, amek t-tuYen s ukemmed imesdurar ad iYer Adlis n Muḥand AmaziY I wumi isemma : Amarezg I wid ur neẓri (Heureux les martyrs qui n’ont rien vu.).
Si 1965 d asawen, wid I wumi ur brinen ara taɛenqiqt isardasen n ANP iḍfer Iṛumyen iqqarqar kra iseggwasen seld ttrad wis-sin. Mi ewwḍen ar Fransa, gYer lminat n ugafa ezzin udem, nutni d iwardanen d-yusan si tPulunt (Pologne) d igellilen n Fransa tewwet tudart ar udrar n wafud yir tiyita. Wiyaḍ ar lluzinat deg ijufar n Paris d waddaren nniḍen.
Xarttum yiwen nsen akw. Kerzen yis-sen. Ulac tin ur srewten akken ad d-ssisen aYrum I tarwa ǧǧan di tmurt. Ksen I yiman nsen, fkan-d s ixxamen nsen. Dren yir tudart gar wid-nni qraqren si tmurt nsen u imiren tuY tiyita mazal-tt taḥma, diYen-netta aṭas Iṛumyen isen iṭfen ḥanun zanun fell-as!
Agur I ussegwass, rezzun ar tmurt. Ssefqaden s axxam u sekcamen tumart I tarwa d tlawin s tqaqacin, arazen d kra usurdi.
Mi d-bda temlel Yef uqerruy, mi teYli tezmert temecc, ewwḍen d imYaṛen inejmaɛen-d Yer tmurt, ezzin-d s wudem ar wakal iten id-isekren. Kra kkan akk-in I yilel, mi d-usan ufan-d wid ǧǧan ur yelli ibedlen fell-asen. Kan akken d igellilen, kan akkan ttwarekḍen. U d nutni diYen, s ipursyunen, imi d-tewwi, imi tettunefk ad sidren, ad ssisen aYrum I tlawin d tarwa xas ewwḍen d irgazen. Tamurt tquc, tadamsa d tirga kan, d awal kan, amahil d aYlaYal kan, am tawkilt, sellen medden yis u netta ur yelli.
Tura, ṭaqa n wid idren seg-sen ar ttemɛuɛuden di tudar. Ccuren tiblaḍin Yef tYaltin u ttnadin kra inneẓiẓen n yiṭij ad cebṭen tibardiyin nsen iḥfan. Tarwa, tikwal refden-ten, tikwal ewwin asurdi d ipursyunen u unfen asen d yiman nsen, d iYweblan d-zzuYur tewser si temẓi.
- amek a dda Yidir, atan nezzi-d akw I temsal assa ! is nniY I dda Yidir mi id-ikfa awal.
- NniY ak a mmi, timsal macci d ayen imi nezmer ad nezzi. Nettawi kan awal Yef ayen ẓrant wallen d wayen I wumi isusem yimi !
- Dacu ar texdmeḍ a dda Yid ?
- Ur illi imi nezmer a t-nexdem. Nek teǧǧa yi tezmert, iǧǧa yi wakud, tessexnunes iyi tudart maca imeṭṭi ur illi. TtruY Yef ayen izrin maca ugadeY ayen id-iteddun ! Atan ihi ddak Yidir anda I illa. Am akken is inna umedyaz aqbur : Limer d-ttuYal temẓi. Telli nek as dduY akken nniḍen u tikli iffeṭiwej ad tt-ttuY.
Nek kraY mi wallaY dda Yidir inuYni acemma, netta irra-d Yef unyir-is ibiri, eger-d nnehta, iYum iman-is s tcuḍaḍ ubarnus-is u inna s leḥnana:
- Ruḥ a mmi ruḥ.
sYur Mack A.A.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn epo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ilo_Latn